
COMUNICAT DE PRESĂ
14.08.2014
Autoritatea Națională de Reglementare în domeniul Energiei, A.N.R.E. şi Asociaţia Naţională pentru Protecţia Consumatorilor şi Pomovarea Programelor şi Strategiilor din România,  A.N.P.C.P.P.S.R. – InfoCons au încheiat un Protocol de colaborare
Autoritatea Națională de Reglementare în domeniul Energiei, A.N.R.E. şi Asociaţia Naţională pentru Protecţia Consumatorilor şi Pomovarea Programelor şi Strategiilor din România,  A.N.P.C.P.P.S.R. – InfoCons au încheiat un Protocol de colaborare cu scopul de a crea cadrul de funcţionare pentru cooperarea în ceea ce priveşte protecţia consumatorilor şi dezvoltarea unor programe şi activităţi de informare a acestora. 

Direcţiile principale şi obiectivele colaborării constau în asigurarea protecţiei consumatorilor în cadrul unei economii de piaţă funcţionale în sectorul energetic, prin informarea cât mai corectă şi completă a consumatorilor finali de energie şi desfăşurarea unor programe comune în acest sens. 
Creşterea gradului de informare a opiniei publice, comunicarea noului cadru de reglementare, implementarea standardelor privind eficienţa energetică, precum şi acţiunile întreprinse în vederea asigurării protecţiei consumatorilor şi a responsabilizării operatorilor economici din domeniu, prin respectarea reglementărilor emise, sunt priorităţi în activitatea  ANRE.  

Direcţia comunicare, cooperare şi relaţia cu Parlamentul
	Str. Constantin Nacu nr. 3, sector 2, Bucureşti, telefon: 021/311.22.44, fax: 021/312.43.65, mail: anre@anre.ro;

pagină de internet: www.anre.ro 

